  Майя Бывальцева Балезино ёросысь Пӧбъя гуртын улӥсьёс коньдон люказы но нылпиоссылы выль шудон инты лэсьтӥзы. Со сярысь ёрослэн тӧроез Юрий Новойдарский «ВКонтакте» мерлыко вотэсысь огиназ ивортӥз. Пӧбъяын пинал улӥсьёслы, нош нылпи садэ но покчи классъёсы ветлоно арлыдъем пиналъёс гуртын 50 пала, ӟечыранъёс, карусельёс, луоен шудон инты, пичи корка но мукет шудонъёс лэсьтӥзы. Площадкаез лэсьтыны гуртоос 86 сюрс манет люказы, асьсэос ик нылпи шудон городокез пуктонэ но мыло-кыдо пыриськизы Юрий Новойдарский, Балезино ёрослэн тӧроезУжъёсты кутон 2-тӥ толсуре ортчиз. Нош площадкаез сӥё-дано усьтон вуоно арын толшоре чакламын. Тодэ вайытом, 2021-тӥ арын Удмуртиын оглом 1 сюрс 380 интылы чаклам 14 нылпи садъёс усьтыны малпало.  Тегъёс: Мерлык Балезино Удмуртия гурт пиналъёс лэсьтськон  